Euroopan-mestaruuskilpailuissa 2006 Karjalainen saavutti hopeamitalin. Koska Ivan Tsih’anilta Helsingin maailmanmestaruuskisoissa 2005 otetusta dopingnäytteestä löytyi myöhemmässä analyysissä luvattomia aineita, IAAF hylkäsi Tsih'an tuloksen huhtikuussa 2014, jolloin Karjalainen nousi mestariksi. Tutkimuksissa myös Vadim Devjatovskin Helsingissä antaman näytteen havaittiin sisältäneen kiellettyjä aineita. Sekä Tsih’anin että Devjatovskin tulosten mitätöiminen olisi nostanut Karjalaisen neljänneltä sijalta MM-pronssille. Lopulta vuonna 2016 Urheilun kansainvälinen välitystuomioistuin CAS päätti, että Devjatovski saa pitää MM-kultamitalinsa.